
Esselamu alejkum. Živim u sredini gdje nema braće koja su u potrebi za suprugom, i samim tim je ograničen moj izbor muža. Da li smijem prihvatiti ***[brak](https://pitajucene.com/search/Brak/questions/ "Pretraži pitanja o braku")*** od muškarca koji ne prakticira din, koji je lijepog ahlaka, pod uslovom da primi Allahovu vjeru? Da li bi to bilo ***[iskušenje](https://pitajucene.com/search/isku%C5%A1enje/questions/ "Pretraži pitanja o iskušenjima")*** za mene, s obzirom da bi takav muž imao malo znanja o vjeri, propisima? Allah vas nagradio svakim dobrom.


* 
* 
* 
* 
* 
* 
* 

 
Udaja vjernice za muškarca koji nije u vjeri

Alejkumusselam.  

Nije dozvoljeno muslimanki da se uda za nemuslimana, svejedno bio kjafir po porijeklu ili muslimanskog porijekla a da ništa ne praktikuje od vjere. Sa druge strane, dozvoljeno je muslimanki udati se za muslimana bez obzira na kom stepenu znanja, imana i praktikovanja vjere bio.  

Međutim, nije preporučeno niti pametno udati se za osobu koja slabo praktikuje vjeru jer će se to odraziti na vjerski život, ***[odgoj](https://pitajucene.com/search/odgoj/questions/ "Pretraži pitanja o odgoju")*** djece i budućnost uopćeno.  

Prema tome, moj savjet je da se ne udaješ za takvu osobu, jer niko ti ne može garantovati da će se on prihvatiti vjere onako kako treba.  

Nastoj pronaći muža koji je bolji i jači od tebe u vjeri. 


Ve billahi tevfik.


